Szokalopulosz Georgis

A BŰNBOCSÁNAT

Milyen következménye van a megváltásnak a hívő életében?

Kereskedelmi forgalomba nem hozható!

Szólj 1 Szót! Alapítvány

Cegléd, 2024

Szokalopulosz Georgis

A BŰNBOCSÁNAT

Milyen következménye van a megváltásnak a hívő életében?

Szerkesztette: Szász Ramóna

Copyright © Minden jog fenntartva!

A kiadvány bármely részének bármilyen formában, bármilyen elektronikus vagy mechanikus eszközzel történő sokszorosítása vagy továbbadása, ideértve fénymásoló, adatrögzítő berendezés, vagy más jellegű adattároló és adatbeolvasó eszközök használatával tilos!

Kereskedelmi forgalomba nem hozható!

Szólj 1 Szót! Alapítvány

Adószám: 19399164-1-13

Bankszámlaszám: 11742025 – 24444253 (OTP Bank)

Cegléd, 2024

2

Tartalomjegyzék

I. Rész: Isten munkája a hívő életében 1. Isten háromféle munkája 5.o.

2. A megváltás átformál 7.o.

II. Rész: Egy gutaütött ember találkozása Jézussal 1. Jézus Krisztus jelenlétében 11.o.

2. A bizalom jelentősége a hitben 13.o.

3. A bűn problémája 14.o.

4. Már itt a földön érvényes a bűnbocsánat 17.o.

III. Rész: A bűnbánat

1. A bűnbánat változást jelent 20.o.

2. A bűnbánat jelentősége 23.o.

IV. Rész: Jézus Krisztus áldozata

1. Jézus áldozata egyedülálló és örökérvényű 26.o.

Befejezés 30.o.

Ima 31.o.

3

I. RÉSZ

ISTEN MUNKÁJA

A HÍVŐ ÉLETÉBEN

4

1. Isten háromféle munkája Isten legalább háromféle – három különböző és jól meghatározó – munkát végez a hívő életében az ereje (kenete) által: amit érte tesz, amit benne cselekszik, és amit a hívőn keresztül visz véghez. Ennek megfelelően Isten kenete három fajta módon munkálkodik egy hívő életében:

• létezik egy érte megnyilvánuló kenet – ami körbeveszi őt,

• van egy benne munkálkodó erő - ez a hívőben működik,

• létezik egy általa működő kenet - ez a hívőn nyugszik meg.

„És az a kenet, amelyet ti kaptatok tőle, BENNETEK marad…

megtanít titeket mindenre…” (János apostol 1. levele 2:27) A hívőben levő és működő kenet a megszentelődést munkálja és segít a jó és a rossz közötti különbségtételben, valamint abban, hogy távol maradjon az ember a bűntől. A megszentelődés az életvitel, a szokások megváltozását jelenti.

5

„Az Úr Isten Szelleme van én RAJTAM azért, mert fölkent engem az Úr, hogy a szegényeknek örömöt mondjak; elküldött, HOGY

bekössem a megtört szívűeket, hogy hirdessek a foglyoknak szabadulást, és a megkötözötteknek megoldást;” (Ézsaiás 61:1) Az Úrtól a hívőre küldött kenet ezzel szemben más emberek felé irányul, azaz képessé teszi a mások felé való szolgálatra.

Ennek köszönhetően lehet az ember életmegváltoztató hatással másokra, mint például olyan módon, hogy a környezetében élő emberek képesek lesznek Jézus Krisztus mellett dönteni.

Végül, a körülöttünk levő kenetről azt írja Dávid a 139. Zsoltár 5. versében, hogy:

„Elől és hátul KÖRÜLZÁRTÁL engem, és fölöttem tartod kezedet.”

Ez a fajta kenet körülveszi az embert. Ennek köszönhetően érthető meg az, mit jelent, hogy „aki Krisztusban van”, az új teremtés. Isten értünk végzett munkája a megváltói művében mutatkozik meg.

6

2. A megváltás átformál A megváltás, az üdvösség nem javulást, jobbá válást jelent, hanem teljes átformálódást. Az evangélium üzenete az, hogy Isten munkája által átformálódunk: bűnös emberekből Isten gyermekeivé válunk, vagyis Istentől való elidegenedett állapotból átváltozunk Számára elfogadható, Vele kibékült személyekké. Ez a változás azonban nem könyvek olvasása által megy végbe, nem is előadások látogatása vezet hozzá, sem nem egy 12-lépéses program betartása által valósul meg.

Akkor történik meg valóságosan, amikor elismerjük az iránti szükségünket, hogy teljesen megváltozzunk, ne csak fejlődjünk.

„Kérlek azért titeket atyámfiai az Istennek irgalmasságára, hogy szánjátok oda a ti testeiteket élő, szent és Istennek kedves áldozatul, mint a ti okos tiszteleteteket. És ne szabjátok magatokat e világhoz, hanem VÁLTOZZATOK EL a ti ELMÉTEKNEK MEGÚJULÁSA ÁLTAL, hogy megvizsgáljátok, mi az Istennek jó, kedves és tökéletes akarata.” (Róma 12:1-2)

7

Az átformálódás olyan változás, illetve megújulás, amelynek eredményeképpen életed többé nem a világ útja szerint zajlik, hanem egy olyan új életvitelt folytathatsz, amely tetszik Istennek. A jellem nem külső technika eredményeképpen változik meg, hanem egy belső valóság kifelé vetülése. Istent sokkal jobban érdekli, milyen vagy valójában belül, amikor senki sem látja.

„És mondván: Bétölt az idő, és elközelített az Istennek országa; térjetek meg, és higgyetek az evangéliumban.” (Márk 1:15) Amikor Jézus eljött a földre, kihirdette Isten országát, ám nem mint egy térképen található térséget, hanem Isten uralmát azok fölött, akik igénylik. Más szavakkal, az üdvösség azokra terjed ki, akik készek azt mondani Istennek, ’nem vagyok jó kormányosa az életemnek. Vezess inkább Te’. Jézus szerint bárki fordulhat ezzel a kéréssel Istenhez, mégis kevesen teszik meg (Márk 7:14).

Miután az előző füzetben megismertük, hogy miért kellett megváltania Istennek az emberiséget, most tanulmányozzuk együtt a megváltás első következményét, ami létrejött a hívő

életében: a bűnbocsánatot.

8

II. RÉSZ

EGY GUTAÜTÖTT

EMBER

TALÁLKOZÁSA

JÉZUSSAL

9

És íme, hoztak hozzá egy ágyban fekvő gutaütött embert. És látva Jézus azoknak hitét, monda a gutaütöttnek: bízzál fiam!

Megbocsáttattak neked a te bűneid. És íme, némelyek az írástudók közül mondának magukban: ez káromlást szól. És Jézus, látva az ő gondolataikat, monda: miért gondoltok gonoszt a ti szívetekben? Mert mi könnyebb, ezt mondani-e: megbocsáttattak neked a te bűneid; vagy ezt mondani: Kelj föl és járj? Hogy pedig megtudjátok, hogy az ember Fiának van hatalma a földön a bűnöket megbocsátani (ekkor monda a gutaütöttnek): Kelj föl, vedd a te ágyadat, és eredj haza. És az felkelvén, haza ment. A sokaság pedig ezt látván, elálmélkodott, és dicsőítette az Istent, hogy ilyen hatalmat adott az embereknek.

(Máté evangéliuma 9:2-8)

10

1. Jézus Krisztus jelenlétében

„És íme, hoztak hozzá egy ágyban fekvő gutaütött embert.” (Mát 9:2)

Megtérés előtt minden ember erre a gutaütöttre hasonlít szellemileg, mert senki sem képes a saját szellemi állapotát megváltoztatni magától. Szükség van olyan emberekre, akik bizonyságot tesznek és elmondják az evangéliumot. Ők olyan barátok az ember életében, akik odahelyezik őt Jézus Krisztus elé, az Ő jelenlétébe.

Ez amiatt célravezető, mert Jézus Krisztusnál van valójában, és egyedül a megoldás arra, hogy egy ember szellemileg és lelkileg éppé váljon.

Az Újszövetség Jézust, mint a bűnre adható egyetlen lehetséges megoldásként mutatja be. Azért hívják Jézust engesztelő áldozatnak (Róma 3:25, 1.Ján 2:2), mert az Ószövetségben állatokat áldoztak fel, hogy az elkövetett bűnökért engesztelést szerezzenek és helyreálljon a békés kapcsolat Istennel. Jézus személyében egy teljesen bűntelen 11

személy lett feláldozva, hogy engesztelést, megmenekülést szerezzen a bűnösökért. Keresztelő János ezért kiáltott fel így, amikor Jézust megpillantotta:

„Ímé az Istennek ama báránya, aki ELVESZI A VILÁG BŰNEIT!”

(János evangéliuma 1:29)

Az evangélium üzenete az, hogy Isten jött el Krisztusban emberi testben, hogy megbékéltesse a világot magával, hogy az emberek bűnei többé ne legyenek felróva ellenük (2.Kor 5:18-19).

A cél, hogy az emberek Jézus jelenlétébe jussanak. Jézus válasza a hozzá való közeledésre az, hogy ’bízz Istenben!

Valami jó fog történni veled!’

12

2. A bizalom jelentősége a hitben

„És látva Jézus azoknak hitét, monda a gutaütöttnek: Bízzál fiam!

Megbocsáttattak neked a te bűneid.” (Máté 9:2) Amikor Jézus látta a gutaütött állapotát és a barátainak a hitét, rögtön arra bátorította őt, hogy bízzon Istenben és várja, hogy valami jó fog történni vele. Lehetetlen állapotában nem tudott kommunikálni, az Úr viszont jó, és szeretné, hogy az ember jót tapasztaljon meg. Ez az Újszövetség!

Az Újszövetség idején a hívő teljesen más állapotban van, mint Izrael fiai az Ószövetség idején. Szellemünk más, mint az akkor élt emberek szelleme, akik nem voltak új ászületve, noha Isten népéhez tartoztak. Az Újszövetség a kegyelem ideje, amikor Isten bánásmódja teljesen más az emberiséggel, mint az Ószövetség ideje alatt. Az Újszövetségben azért képes az ember bízni Istenben, és abban, hogy jó dolgok fognak vele történni, mert a bűnei meg lettek bocsátva, az élet legnagyobb problémája meg lett oldva.

13

3. A bűn problémája

Ézsaiás próféta így fogalmazta meg, miért van távol az emberiség Istentől:

„Íme, nem oly rövid az Úr keze, hogy meg ne szabadíthatna, és nem oly süket az ő füle, hogy meg nem hallgathatna; hanem a ti vétkeitek választanak el titeket Istenetektől, és bűneitek fedezték el orcáját ti előttetek, hogy meg nem hallgatott.” (Ézsaiás 59:1-2) A bűn elválasztja az embert Istentől, ezért Isten legelső

munkája az ember életében a bűnei eltörlésére irányul.

Amikor Isten megbocsát egy bűnt, akkor a feledés tengerébe veti, ahogy Mikeás próféta megfogalmazza:

„Hozzánk térvén, könyörül rajtunk; eltapodja álnokságainkat.

Bizony a tenger mélységébe veted minden bűnünket!” (Mikeás 7:19) A gutaütött példáját olvasva látható, hogy Jézus legelőször a bűneivel kezdett valamit, ami azt fejezi ki, hogy a Messiás képes azonosulni a problémáiddal.

14

A bűneiddel kapcsolatosan Isten nem azon gondolkozik, miként büntethetne meg téged. Isten igaz Isten, aki bűngyűlölő, ugyanakkor az elveszett dolgok megtalálója is, aki mindig megkeresi az elveszett drachmát és mindig utánamegy az elkóborolt juhnak (Lukács 15:4-7).

Ugyanitt olvashatunk a tékozló fiúról is, aki miután megbánta a tetteit és megváltoztatta a gondolkodásmódját, hazaindult, és a Biblia szerint édesapja már távolról leste, s mikor megpillantotta, szaladt felé és megölelte (20.vers). A fiú megvallotta az apjának, hogy elrontotta az életét, amikor elment hazulról. Az édesapa visszafogadta a fiát. Így képzeld el Isten szívét irántad is, amikor bűnbánatot gyakorolsz.

„Mert megkegyelmezek álnokságaiknak, és az ő bűneikről és gonoszságaikról meg nem emlékezem.” (Zsidó 8:12) Amikor Isten megbocsát egy bűnt, el is felejti, azaz nem emlékezik meg róla többé.

15

Viszont vannak olyan akadályok, amelyek gátat szabnak annak, hogy az ember átadja magát Istennek, és megbízzon benne minden nap. Érzelmileg elbizonytalanodnak némelyek, holott Istent a szeretete indította a megváltásra (János 3:16, Jeremiás 29:11). Az elmebeli gátak szintén értelmetlenek, hiszen Jézus rendre konfrontált a rossz vallásos tanítások okozta téveszmékkel (Máté 5:1-12, Ézsaiás 55:7-9).

„Mondom pedig, Szellem szerint járjatok, és a testnek kívánságát véghez ne vigyétek.” (Gal 5:16)

Pál apostol a Galáciabeliekhez írt levelében arra kéri a hívőt, hogy járjon szellemben. A ’járni’ szó az eredeti nyelven azt jelenti, hogy életvitelt folytatni, viselkedni. A járás egy lépésről lépésre végbemenő haladás, egy rövid szakaszokra bontott szokássá rögzült viselkedés. Amikor az ember megtér, egyúttal döntést hozott afelől, hogy megbízik Istenben, és ennek megfelelően cselekszik. Választásunk a megtérésünkkor nemcsak a bűntől való elfordulásról szólt, hanem Istenhez való odafordulásról is.

16

4. Már itt a földön érvényes a bűnbocsánat Jézus Krisztus nemcsak látható problémáktól képes megszabadítani az embert, hanem szellemi, láthatatlan tehertől, súlyoktól is. A gutaütött példázatában éppen ezért tette fel azt a provokatív kérdést, hogy vajon melyik könnyebb számára: gyógyítani vagy bűnöket megbocsátani?

Hogy pedig megtudjátok, hogy az ember Fiának van hatalma a FÖLDÖN a bűnöket megbocsátani (ekkor monda a gutaütöttnek): Kelj föl, vedd a te ágyadat, és eredj haza. (Máté 9:6) Ezzel azt fejezi ki Jézus, hogy nem kell a Mennyig várnod, hogy

megbocsássa

Isten

a

bűneidet.

Nem

kell

bizonytalanságban lenned addig, míg végül megjelensz Isten előtt, hogy vajon megbocsátotta-e a bűneidet, vagy sem. A Biblia kijelenti, hogy Isten Fiának van hatalma a földön bűnöket megbocsátani. Konkrétan, az ember már itt a földön át tudja venni a bűneire a bocsánatot.

Isten nem ígér kevesebbet, mint amit a 103. Zsoltár 2-3 verse említ: Áldjad én lelkem az Urat, és el ne feledkezzél semmi 17

jótéteményéről. Aki megbocsátja minden bűnödet, meggyógyítja minden betegségedet

Az Ige megcselekvése

A történetből azt is láthatjuk, hogy a béna ember akkor cselekedett, amikor az Úr szólt hozzá. Más szavakkal, amikor hallod az Igét, cselekedd meg, függetlenül attól, hogy képes vagy-e rá. A Siloám tavához küldött vak sem vitatkozott Jézussal, miként küldheti végig a hosszú lépcsősoron a tóig, hogy lemossa az Úr által rákent sarat a szeméről, hanem ment, és amikor a víz érintette a szemét, látott (János 9:7).

Vannak dolgok a hívő életben, amelyek lehetetlennek és értelmetlennek tűnnek. Ám ha az Úr mondja, és ha Jézus kér rá, akkor meg kell tenni. Az eredmény pedig olyan lesz, mint egy álom. Az Úr azt akarja, hogy olyan dolgok történjenek a hívőkkel, amelyek láttán azt mondják: ez volt az álmom!

„Mikor visszahozta az Úr Sionnak foglyait, olyanok voltunk, mint az álmodók. Akkor megtelt a szánk nevetéssel, nyelvünk pedig vigadozással.” (Zsolt 126:1-2)

18

III. RÉSZ

A BŰNBÁNAT

19

1. A bűnbánat változást jelent

„Mindnyájan elhajlottak, egyetemben haszontalanokká lettek; nincs, aki jót cselekedjék, nincsen csak egy is.” (Róm 3:12) Mivel mindenki bűnös természettel születik, ebből fakadóan bűnös cselekedeteket is visz véghez. A bűn szakadékot képez Isten és az ember között, amit emberi erőfeszítéssel nem lehet áthidalni (Róma 3:23, 6:23). Itt azonban nem ér véget a történet.

Sőt, Isten mindent megmozgat, és mindennel, ami az életünkben történik, azt munkálja, hogy Jézushoz menjünk (János 6:44-45). Bármit is tettünk, Jézus Krisztuson keresztül van visszaút az Atyához. Jézus kereszthalála és feltámadása mindannyiunk számára biztosította Isten áldását, beleértve a bűnbocsánatot. Egyetlen dolgunk van, hogy megszerezzük: megbánni és megtérni a bűnökből (ApCsel 3:19).

„Péter pedig monda nekik: Térjetek meg és keresztelkedjetek meg mindnyájan a Jézus Krisztusnak nevében a bűnöknek bocsánatára; és veszitek a Szent Szellem ajándékát.” (Apcs 2:38) 20

Az új ászületésbe a megtérés által lépünk be. Az új ászületésbe

– ami keresztségek által jön létre – beletartozik a bűnbocsánat áldása. Istenbe vetett bizalommal átadjuk az életünket Krisztusnak, és hiszünk benne, hogy eltörölte a bűneinket (Róma 10:13, Zsid 10:11-12).

„Ha megvalljuk bűneinket, hű és igaz, hogy megbocsássa bűneinket és megtisztítson minket minden hamisságtól.” (1.Ján 1:9) János apostol leszögezi, hogy ha megvalljuk a bűneinket, Isten hű és igaz, hogy „megbocsássa” azokat. A bűnt megvallani eredeti nyelven azt jelenti, hogy ugyanazt mondjuk ki, azaz amikor megvalljuk bűneinket, valójában ugyanazt a dolgot mondjuk ki a bűneinkkel kapcsolatban, amit Isten mond róluk.

Amint pedig egyetértünk Istennel a tetteinkkel kapcsolatban és ezt kimondjuk, Isten elmozdítja és eltávolítja azokat tőlünk.

21

Az Apostolok Cselekedetei 3:19-ben azt olvashatjuk: Bánjátok meg azért és térjetek meg, hogy eltöröltessenek a ti bűneitek, hogy így eljöjjenek a felüdülés idei az Úrnak színétől.

Az ’eltöröltessenek a bűneitek’ kifejezés helyén az eredetiben az áll, hogy ’kitörölni’, ’letörölni’, ’eltüntetni’. Péter apostol azt fejezte ki ezzel gyakorlatilag, hogy letöröltessenek, vagy kitöröltessenek, vagy eltöröltessenek a bűneitek.

Azt is észre kell venni, hogy ezt nem a hívő teszi, hanem Isten.

Nem az embernek kell ezt cselekednie, hanem az Úr az, aki megteszi. A hívő úgymond passzív alanya ennek az eseménynek, attól eltekintve, hogy meg kell bánnia és vallania a bűnét. A bűnt azonban csak Isten tudja eltüntetni.

22

2. A bűnbánat jelentősége A keresztény élet egy utazás, amely során a bűnbánat kulcsfontosságú ahhoz, hogy Krisztussal egyre mélyebb legyen a kapcsolatunk. Nem válunk azonnal tökéletesekké, a bűnös természettel egész földi életünkön át csatánk lesz (Gal 5:17, Róma 7:25). A bűnnel való küzdelmünk során egyetlen módon győzhetünk: bűnbánattal, a bűnből való megtéréssel.

Némely cselekedet és hozzáállás egyértelműen bűn, a Biblia a test cselekedeteinek hívj őket. Listájukat például a Galáciabeliekhez írt levél 5:19-21-ben találjuk.

„A testnek cselekedetei pedig nyilvánvalók, melyek [ezek]: házasságtörés,

paráznaság,

tisztátalanság,

bujálkodás.

Bálványimádás,

varázslás,

ellenségeskedések,

versengések,

gyűlölködések, harag, patvarkodások, visszavonások, pártütések, Irigységek, gyilkosságok, részegségek, dobzódások és ezekhez hasonlók: melyekről előre mondom nektek, amiképpen már ezelőtt is mondottam, hogy akik ilyeneket cselekesznek, Isten országának örökösei nem lesznek.”

23

Valójában, mindaz, amit nem hitből teszünk, az bűn, mint például a félelem, büszkeség, harag stb. Ráadásul minden, ami Istenbe vetett bizalmunkat átveszi, szintén bűn, ilyenek például a horoszkóp, jövendőmondás, és a misztikák.

Amikor az ember Isten munkájának köszönhetően felismer magában egy bűnt, bánkódik miatta. Úgy érzi, valamit elrontott és változtatni szeretne rajta. Amikor megvallja a bűnt, azonnal átél az ember egy felszabadulást, aminek eredményeképpen a cselekedete is megváltozik.

Amikor megtérünk egy bűnből, Isten biztosan eltörölte azt, ám

utána

nekünk

meg

kell

változtatni

a

gondolkodásmódunkat azzal a tettel kapcsolatban.

Ézsaiás próféta azt írja a 44:22-ben: Eltöröltem álnokságaidat, mint felleget, és mint felhőt bűneidet; térj én hozzám, mert megváltottalak. Ezzel azt üzeni a Biblia, hogy miként a felhő

átvonul az égen és eltűnik, és többé nem lehet visszahozni azt, ugyanúgy tünteti el Isten az emberek bűneit, hogy úgy állhassanak Előtte, mintha soha nem vétkeztek volna.

24

IV. RÉSZ

JÉZUS KRISZTUS

ÁLDOZATA

25

Mert lehetetlen, hogy a bikák és bakok vére eltörölje a bűnöket. Azért a világba bejövetelekor így szól: Áldozatot és ajándékot nem akartál, de testet alkottál nékem. (Zsid 10:4-5) A Biblia kijelenti az ószövetségi állatáldozatokkal kapcsolatban, hogy lehetetlen állatok vérének eltörölni a bűnöket. Isten egyetlen dolognak köszönhetően törli el és bocsátja meg a bűnöket: Jézus Krisztus vére miatt. A Messiásnak azért volt szükséges egy emberben, a názáreti Jézusban testet öltenie, hogy lehessen benne vér.

A Biblia beszél arról, hogy a vérnek különleges jelentősége van Isten szemében:

„Mert a testnek élete a vérben van, én pedig az oltárra adtam azt nektek, hogy engesztelésül legyen a ti életetekért, mert a vér a benne levő élet által szerez engesztelést.” (3Móz 17:11) Jézusban olyan vér volt, amit nem ért bűn. Ilyen emberi élet és vér sem Ő előtte, sem Ő utána nem található az emberiségben.

Amikor Jézus vére lett feláldozva, a világtörténelemben 26

először olyan került Isten elé, amit el tudott fogadni. Jézus vére hatására kiengesztelődött Isten és mindannyiunk bűneit eltörölte.

Amikor kétezer évvel ezelőtt keresztre feszítették Jézust, azaz megáldoztatott és kifolyt a vére, valójában akkor köttetett meg az Újszövetség Isten és ember között (Máté 26:28), amelyben Isten el tud bánni végérvényesen a bűnnel: És ez nékik az én szövetségem, midőn eltörlöm az ő bűneiket. (Róma 11:27).

A kétféle áldozat

A Zsidókhoz írt levél kétféle ószövetségi áldozatról beszél: az egyiket a papok naponként áldoztak a vétkekért, a másikat pedig jóm-kippúrkor, ami az éves bűnért való áldozat volt. A kettőt elkülöníti egymástól Isten Igéje.

A mindennapi áldozatot reggel és este is kellett vinni, hogy az aznapi vétkek elfedezésre kerüljenek. Az évenkénti áldozat, amit a jóm-kippúr ünnepén mutattak be, egy évre megszerezte Istennek a jóindulatát azáltal, hogy a bűnbak által kiszorították a bűnt az Isten népe közül, hogy a 27

természetes és a szellemi áldások működni tudjanak a nép életében, más szavakkal legyen mozgásterük az áldásoknak.

És minden pap NAPONKÉNT szolgálatban áll és gyakorta viszi ugyanazokat az áldozatokat, a melyek sohasem képesek ELTÖRÖLNI A BŰNÖKET. Ő azonban, EGY ÁLDOZATTAL

ÁLDOZVÁN a BŰNÖKÉRT, mindörökre ült az Istennek jobbjára, várván immár, míg lábainak zsámolyául vettetnek az ő ellenségei.

(Zsidó 10:11-13)

Jézus Krisztus egyetlen áldozattal kiváltotta a napi áldozatokat. Jézus leült, azaz most vár, amig minden ellensége a lábai alá vetettik, mert megoldotta a bűnök problémáját.

Az éves áldozattal kapcsolatban azt írja a Zsidókhoz írt levél 9.25-28:

Nem is, hogy sokszor adja magát áldozatul, mint a hogy a főpap ÉVENKÉNT bemegy a szentélybe idegen vérrel; mert különben sokszor kellett volna szenvednie a világ teremtetése óta; így pedig csak EGYSZER JELENT MEG az időknek végén, hogy ÁLDOZATÁVAL ELTÖRÖLJE A BŰNT. És miképpen elvégezett dolog, hogy az emberek egyszer meghaljanak, azután az ítélet: Azonképpen Krisztus is EGYSZER MEGÁLDOZTATVÁN sokak 28

BŰNEINEK ELTÖRLÉSE VÉGETT, másodszor bűn nélkül jelen meg azoknak, a kik őt várják üdvösségükre.

Jézust nem kell újra és újra megáldozni, mert Isten Fia egyszer jelent meg az idők végén, 2000 évvel ezelőtt, hogy egyszeri engesztelő áldozatával eltörölje a bűnt.

„Bánjátok meg azért és térjetek meg, hogy eltöröltessenek a ti bűneitek, hogy így eljöjjenek a felüdülés idei az Úrnak színétől.”

(Apcsel 3:19)

Kétezer évvel ezelőtt Jézus Krisztus már eltörölte a bűnt, ami azt jelenti, hogy te már most a felüdülés idejében élhetsz. Meg van oldva a bűn problémája, ezért tőled azt várja Isten, hogy megbánd azokat, térj meg és hagyd el.

Isten jól tudja, hogy még nem a mennyben vagyunk, ezért el fogunk követni bűnt. Isten azonban a maga részét megoldotta, s hogy te a felüdülés idejét élhesd, bánkódnod kell azon, amit tettél, megvallani és elhagyni. Amikor naponta változtatsz, korrigálsz

a

magatartásodon,

a

beszédeden,

a

gondolkodásmódodon és a szokásaidon, akkor a változásod bizonyítja, hogy összhangban, együtt dolgozol Istennel.

29

Befejezés

Isten tárt karokkal, türelmesen vár, hogy gyermekei hazatérjenek. Mindössze alázatosságra és hitre van szükség az ember részéről, hogy bízzon a szerető Atyában, aki meghallgatja őszinte kérésünket és megtisztít minden bűntől.

Arra bátorítunk, tedd a bűnvallást napi imaéleted részévé, ha Isten Szelleme megmutat az életedben valamit. Isten Szelleme ugyanis kutatja a szíved és felszínre hozza az elrendezetlen bűneidet, hogy beismerhesd Istennek. Ne feledd, imád végén mindig köszönd meg Istennek, hogy megbocsátott és már eltörölte, amit megvallottál.

Mert szívvel hiszünk az igazságra, szájjal teszünk pedig vallást az üdvösségre. (Róma 10:10)

30

Ima

Ha úgy érzed, szükséges, szánj egy percet arra, hogy megbánod a bűneidet, megváltoztatod tetteiddel kapcsolatosan a gondolkodásmódod és elfordulsz mindattól, ami elválaszt Istentől.

Mennyei Atyám, hiszem, hogy szeretsz engem. Igéd azt mondja, a te jóságod, béketűrésed és szereteted indít engem megtérésre. Ezért most alázatosan Hozzád jövök és megvallom a bűnömet (Itt most mond ki lehetőleg konkrétan azokat a bűnöket, amiket megtettél…).

Köszönöm, hogy Jézus vére miatt most megbocsátasz nekem és eltörölted a bűnömet. Kérlek, tisztítsd meg a lelkiismeretem, a szellemem, a lelkem és a testem. Taníts, hogyan járhatok őszintén megtérten Előtted minden nap. Jézus nevében imádkoztam.

Ámen!

31

KÉRÜNK TÁMOGASD ADÓD 1 %-ával és ADOMÁNYAIDDAL

a Szólj 1 Szót! Alapítványt

Adószáma: 19399164-1-13

(2700 Cegléd, Köztársaság út 8/A)

ALAPÍTVÁNY CÉLJAI:

A keresztény értékek, szellemiség, erkölcs, kultúra és életvitel ismertetése, népszerűsítése és átadása ÚJABB és ÁLLANDÓ tartalmakért kattints a következő csatornákra:

Georgisz tanítások OFFICIAL

https://www.youtube.com/@georgisz

Georgisz Szokalopulosz

https://www.facebook.com/Georgisz.Szokalopulosz georgiszofficial

https://www.tiktok.com/@georgiszofficial georgiszszokalopulosz

https://www.instagram.com/georgiszszokalopulosz https://georgisz.hu

Bankszámlaszáma: 11742025 – 24444253 (OTP Bank) Kapcsolat: e-mail cím – szolj1szot@gmail.com Kérjük, anyagi támogatásaiddal segítsd az alapítványi célok hatékony megvalósulását!

32